เร่งหารือ เตรียมแผนการเปิดให้บริการเส้นทางบินใหม่ ที่ท่าอากาศยานเบตง คาดว่าจะเปิดให้บริการในเดือนมิถุนายน 2563
เร่งหารือ เตรียมแผนการเปิดให้บริการเส้นทางบินใหม่ ที่ท่าอากาศยานเบตง คาดว่าจะเปิดให้บริการในเดือนมิถุนายน 2563นายบรรจบ บุรวัฒน์ หัวหน้ากลุ่มจัดสรรเวลาท่าอากาศยาน กองส่งเสริมพัฒนาท่าอากาศยาน กรมท่าอากาศยาน เปิดเผยถึงผลการหารือร่วมกับผู้แทนจากบริษัท การบินกรุงเทพ จำกัด (มหาชน) หรือสายการบินบางกอกแอร์เวย์ ถึงแนวทางการเปิดให้บริการเส้นทางการบินไปยังท่าอากาศยานเบตง จังหวัดยะลา ว่า กรมท่าอากาศยาน ได้นำเสนอข้อมูลทางด้านกายภาพของท่าอากาศยานเบตง และข้อมูลด้านเทคนิคเกี่ยวกับการปฏิบัติการบิน รวมถึงการให้สิทธิพิเศษเกี่ยวกับแผนส่งเสริมการตลาด เช่น การลดค่าธรรมเนียมและค่าบริการต่างๆ ให้บริษัท การบินกรุงเทพ จำกัด (มหาชน) นำไปเป็นข้อมูลพื้นฐานเพื่อนำไปวิเคราะห์ในด้านปฏิบัติการบินมายังท่าอากาศยานเบตง โดยหลังจากการหารือร่วมกันสายบางกอกแอร์เวย์ ได้พิจารณาเห็นว่ามีความเป็นไปได้ที่เปิดเส้นทางบินใหม่ ในเส้นทาง หาดใหญ่-เบตง หรือสมุย-เบตง หรือภูเก็ต-เบตง เนื่องจากปัจจุบันสายการบินบางกอกแอร์เวย์ได้เปิดให้บริการเส้นทางบินในเส้นทางภูเก็ต-หาดใหญ่ อยู่แล้ว โดยใช้เครื่องบินแบบ ATR ในการทำการบินสำหรับท่าอากาศยานเบตง เป็นท่าอากาศยานแห่งใหม่แห่งที่ 29 ของกรมท่าอากาศยาน ล่าสุดการก่อสร้างมีความคืบหน้ากว่าร้อยละ 95 คาดว่าจะเปิดให้บริการในเดือนมิถุนายน 2563 เมื่อเปิดให้บริการจะช่วยส่งเสริมการท่องเที่ยวเมืองรอง รองรับนักท่องเที่ยวเพิ่มมากขึ้นและสนับสนุนอุตสาหกรรมการบินให้บริการประชาชนในภูมิภาคทั่วประเทศ